stanford-oval/wikipedia huggingface dataset:
ยูริ ชิราโตริ

ยูริ ชิราโตริ (ญี่ปุ่น: 白鳥由里; โรมาจิ: Shiratori Yuri) เป็นนักพากย์หญิงชาวญี่ปุ่น ด้วยใบหน้าที่น่ารักและน้ำเสียงที่หวานสดใส ทำให้เธอได้รับความนิยมในหมู่แฟนๆผู้ชายอย่างสูง ชิราโตริเริ่มเข้าวงการตั้งแต่ปี พ.ศ. 2532 ผลงานการพากย์เรื่องแรกของเธอ คือ ฮิลด้า ในเรื่อง กรานโซทผู้พิชิต และหลังจากนั้นเธอก็มีผลงานอย่างต่อเนื่องมาตลอด โดยล่าสุดได้รับบทเป็น ซาโยะ ไอซากะ ในเรื่อง คุณครูจอมเวทย์ เนกิมะ! ซึ่งในบรรดานักพากย์ผู้ให้เสียงนักเรียนห้อง 3-A ทั้ง 31 คน เธอเป็นคนที่มีอายุมากที่สุด
ชิราโตริ เป็นเพื่อนที่เรียนจบจากโรงเรียนสอนนักพากย์ นิฮงนาร์เรชัน รุ่นเดียวกับ เท็ตสึยะ อิวานางะ ท้งคู่จึงมีความสนิทสนมกันเป็นพิเศษ ส่วนเพื่อนสนิทคนอื่นๆ ส่วนใหญ่จะเป็นอดีตเพื่อนร่วมค่าย เช่น เมงูมิ ฮายาชิบาระ, โนบูยูกิ ฮิยามะ, โนโซมุ ซาซากิ ฯลฯ นอกจากนี้เธอยังเป็นแฟนทีมเบสบอลเซบุไลออนส์ และเป็นสาวกของ มาซาอากิ โมริ อดีตโค้ชผู้ฝึกสอนของทีมอีกด้วย
ประวัติ

วันเกิด : 20 สิงหาคม พ.ศ. 2511

บ้านเกิด : จังหวัดคานางาวะ ประเทศญี่ปุ่น 

สังกัด : 81 โปรดิวซ์ (อดีตเคยสังกัด อาร์ตส์วิชัน)
ผลงาน > งานแอนิเมชัน

BOYS BE... รับบทเป็น มิซึทานิ อากิ
PoPoLoCrois รับบทเป็น นาลเชีย
YAT ตะลุยอวกาศ รับบทเป็น  คาโอรุจัง (ยามาโมโต้ คาโอรุ ตอนเป็นผู้หญิง)
กรานโซทผู้พิชิต (มาโดโอ แกรนซอร์ท) รับบทเป็น ฮิลด้า
คนเก่งทะลุโลก รับบทเป็น ยูกินะ
คุณครูจอมเวทย์ เนกิมะ! รับบทเป็น ไอซากะ ซาโยะ
โคนันยอดนักสืบจิ๋ว รับบทเป็น ฟุคาสึ ฮารุมิ
ซามูไรพเนจร รับบทเป็น ซันโจ สึบาเมะ
เซเบอร์มาริโอเน็ต J รับบทเป็น เชอร์รี่
เซเบอร์มาริโอเน็ต J to X รับบทเป็น เชอร์รี่
โซนิคเอ็กซ์ รับบทเป็น มาเรีย โรบ็อตนิก
ตำนานนักรบเกราะมังกร วิลล์กัสต์ (Kouryuu Densetsu Villgust) รับบทเป็น เรมิ
ทวินซิกแนล (TWIN SIGNAL) รับบทเป็น เอลาล่า
บ้านพักอลเวง (Love Hina) รับบทเป็น นารุเสะงาวะ เมย์
บูริน หมูอวกาศ รับบทเป็น โคคุบุ คาริน
เบอร์เซิร์ก รับบทเป็น ชาร์ล็อต
ปริศนาพิทักษ์โลก (Please Save My Earth) รับบทเป็น ซากางุจิ อาริสึ
พรินเซสรูจ รับบทเป็น ไคจ์
พาวเวอร์ดอลส์ โปรเจกต์อัลฟา รับบทเป็น มิลลิเซนต์ อีแวนส์
มอนสเตอร์ฟาร์ม รับบทเป็น มอจจี้
มืออสูรล่าปีศาจ รับบทเป็น ยูกิเมะ
เมงามิ พาราไดซ์ (OVA) รับบทเป็น ลิลิธ
เมจิกไนท์ เรย์เอิร์ธ รับบทเป็น โมโคน่า, พรีเมร่า
ANGELIC LAYER รับบทเป็น โคบายาชิ ฮาโตโกะ
อาร์ม หัตถ์เทพมืออสูร รับบทเป็น แครอล
อูเทนะ พลิกฟ้าตามหารัก รับบทเป็น คิริว นานามิ
พ็อกเก็ตมอนสเตอร์ แอดวานซ์ เจเนอเรชัน รับบทเป็น สึสึจิ(ยิมลีดเดอร์เมืองคานาสึมิ)
ผลงาน > งานเกม

โซนิคแอดเวนเจอร์ 2 รับบทเป็น มาเรีย โรบ็อตนิก
โดคิโดคิ พริตตี้ลีค รับบทเป็น มาคิโนะ อิซึมิ
พาวเวอร์ดอลส์ 2 รับบทเป็น ทาคาสุ นามิ
เมงามิ พาราไดซ์ รับบทเป็น แองเจลา
วาริเอเบิล จีโอ รับบทเป็น ยานาเซะ คาโอริ
วาลคีรีโปรไฟล์ รับบทเป็น ชิโฮะ
อีส 4 เดอะ ดอว์น ออฟ อีส รับบทเป็น ลีซ่า
แองเจลีค รับบทเป็น แองเจลีค ลีโมจ
ฮาร์เล็มบีท รับบทเป็น นาชิโมโตะ ฮินาโนะ
ผลงาน > งานเพลง

ANASTISIA
Baby's Breath
Caramel POP
Nicole
Tendance d'eau
แหล่งข้อมูลอื่น

yuricota web site เก็บถาวร 2005-08-31 ที่ เวย์แบ็กแมชชีน (เว็บไซต์ส่วนตัว) (ญี่ปุ่น)
yuricota.blog (บล็อกส่วนตัว) (ญี่ปุ่น)
ประวัติส่วนตัวในเว็บต้นสังกัด (81 โปรดิวซ์) เก็บถาวร 2017-12-28 ที่ เวย์แบ็กแมชชีน (ญี่ปุ่น)
มือปราบฮาวาย ฤดูกาลที่ 3

ฤดูกาลของรายการโทรทัศน์
| มือปราบฮาวาย ฤดูกาลที่ 3 |
| --- | --- |
นำแสดง:  อเล็กซ์ โอลัชลิน  สก๊อตต์ แคน  แดเนียล แด คิม  เกรซ ปาร์ค  มาซิ โอกะ  มิเชลล์ บอร์ธ 
ประเทศ: สหรัฐอเมริกา
จำนวนตอน: 24
การออกอากาศ
เครือข่าย: ซีบีเอส
ออกอากาศ: 24 กันยายน ค.ศ. 2012 (2012-09-24) – 20 พฤษภาคม ค.ศ. 2013 (2013-05-20)
ลำดับฤดูกาล
← ก่อนหน้า ฤดูกาลที่ 2 ถัดไป → ฤดูกาลที่ 4 
มือปราบฮาวาย ฤดูกาลที่ 3 (อังกฤษ: Hawaii Five-O Season 3) เป็นละครโทรทัศน์ที่ออกอากาศในปี ค.ศ. 2010 ละครเรื่องนี้เป็นละครภาคที่ 3 ของละครโทรทัศน์เรื่อง มือปราบฮาวาย นำแสดงโดย อเล็กซ์ โอลัชลิน, สก๊อตต์ แคน, แดเนียล แด คิม, เกรซ ปาร์ค, มิเชลล์ บอร์ธ ออกอากาศทางช่อง CBS ในสหรัฐอเมริกา เริ่มออกอากาศตอนแรกวันที่ 24 กันยายน ค.ศ. 2012 ออกอากาศในไทยทางช่องโมโน 29
เนื้อเรื่องย่อ

เรื่องราวของหน่วยพิเศษที่ตั้งขึ้นโดยผู้ว่าการของรัฐฮาวาย นำโดย สตีฟ แม๊คกาเร็ทท์ ซึ่งเขาได้รวมทีมซึ่งประกอบด้วย นักสืบแดนนี่ วิลเลียมส์ ที่เพิ่งย้ายมาจากรัฐนิวเจอร์ซีย์ และเพื่อนสมัยเรียน ชิน กอ เกลล์ กับลูกพี่ลูกน้องของชิน ที่ชื่อ โกโน ทั้งหมดร่วมมือกันเพื่อปราบปรามอาชญากรรมร้ายแรงที่เกิดขึ้นในรัฐฮาวาย หน่วยพิเศษถูกจัดตั้งอย่างกระทันหันหลังจากที่อดีตนายตำรวจเกษียณอายุที่เป็นที่นับถือถูกผู้ก่อการร้ายระดับโลกบุกเข้าไปสังหารถึงในบ้านพักข้าราชการ
นักแสดง > นักแสดงหลัก

อเล็กซ์ โอลัชลิน รับบท สตีเว่น เจ. "สตีฟ" แม๊คกาเร็ทท์
สก๊อตต์ แคน รับบท แดเนียล "แดนนี่" "แดนโน่" วิลเลี่ยมส์
แดเนียล แด คิม รับบท ชิน โค เคลลี่
เกรซ ปาร์ค รับบท โกโน กานากาอัว
มาซิ โอกะ ดร. แม๊กซ์ เบิร์กแมน
มิเชลล์ บอร์ธ รับบท แคทเธอรีน ลอล์ลินส์
นักแสดง > นักแสดงสมทบ

รีโก ไอเลสเวิร์ท ดร. มาเลีย เวนซครอฟฟ์
วิลเลียม บอลด์วิน รับบท แฟรงค์ เดอลาโน่
เดนนิส ชุน รับบท ดุ๊ก ลูเคล่า
มาร์ค ดาคาสคอส รับบท โว แฟต
เอียน แอนโทนี เดล รับบท อดัม โนชิมูริ
แดเนียล เฮนนีย์ รับบท ไมเคิล นูชิมูรี่
เทเลอร์ กรับส์ รับบท เกรซ วิลเลี่ยมส์
ริชาร์ด ทีโมธี โจนส์ รับบท แซม เดนนี่
คริสติน ลาห์ตี รับบท ดอริส แม๊คกาเร็ทท์
วิลล์ ยุน ลี รับบท ซัง มิน โซห์
ทารีน แมนนิง รับบท แมรี่ แอนน์ แม๊คกาเร็ทท์
เทลา ทูลี รับบท คาเมโคนา โทพัวล่า
ไบรอัน ยาง รับบท เช "ชาร์ลี" ฟง
เทร์รี โอควินน์ รับบท โจ ไวท์
คาร์ลอส เบอร์นาร์ด รับบท คริส แชนนิง
จัสติน บรูเอนนิง รับบท วิลเลี่ยม "บิลลี่" ฮาร์ริงก์ตอน
ออทัม รีเซอร์ รับบท ดร. เกเบียลเล่ อาซาโน่
นักแสดง > แขกรับเชิญ

เอ็ด แอสเนอร์ รับบท ออกัส มาร์ช
จิมมี บัฟเฟต์ รับบท แฟรงค์ บาร์มา
ทรีต วิลเลียมส์ รับบท มิกค์ โลแกน
ซี. โธมัส โฮเวลล์ รับบท มาร์ติน คาร์โดว่า
เดวิด คีธ รับบท เวท กัทเชส
ลอชลิน มันโร รับบท จิม โรเจอร์ส
ซิดนีย์ ทาเมีย พอยเธียร์ รับบท เกรซ
เทอเรนซ์ ฮอวาร์ด รับบท สมาชิกในแก๊ง
ที.ไอ. รับบท สมาชิกในแก๊ง
บีฮาตี พรินส์ลู
อลัน ริตช์สัน รับบท เฟรดดี้ ฮาร์ท
รูเมอร์ วิลลิส รับบท เซบรีน่า เลน
วาเนสซา มาร์ซิล รับบท โอลิเวีย วิคเตอร์
ทอม อาร์โนลด์ รับบท รอน อัลเบิร์ต
เจฟฟ์ ฟาเฮย์ รับบท ศาสตราจารย์
เจสัน สกอตต์ ลี รับบท นักสืบคารรีโอ
เคร็ก ที. เนลสัน รับบท ไทเลอร์ เคน
แดเนียล บอลด์วิน รับบท พอล เดอลาโน่
จอร์จ เทเคอิ รับบท ลุงซอย
ปีเตอร์ เวลเลอร์ รับบท เคิร์ต สโตเนอร์
ซัมเมอร์ เกลาว์ รับบท แม๊กกี้ ฮัวปิลี่
ไอชา ไทเลอร์ รับบท ซาวานน่า วอล์คเกอร์
วิลเลียม แซดเลอร์ รับบท จอห์น แม๊คกาเร็ทท์
เจเนล ปาร์ริช รับบท รีเบคก้า ไฟน์
เคอร์ติส บุช
ดูแอน แชปแมน
แหล่งข้อมูลอื่น

เว็บไซต์ทางการ
แม่แบบ:Imdb episodes
แม่แบบ:Tv.com episodes
List of Hawaii Five-0 episodes at The Futon Critic
Hawaii Five-0 ที่เอปไกดส์ดอตคอม
รายชื่อผลงานวิดีโอของเดย์ซิกซ์

| ผลงานเพลงของเดย์ซิกซ์ |
| --- | --- |
มิวสิกวิดีโอ: 24
รายการวาไรตี้: 1
รายชื่อผลงานวิดีโอของเดย์ซิกซ์ เป็นรายชื่อที่รวบรวมข้อมูลวิดีโอของเดย์ซิกซ์ วงดนตรีจากประเทศเกาหลีใต้ มีมิวสิกวิดีโอทั้งหมด 24 เพลง แบ่งเป็นของเพลงภาษาเกาหลี 21 เพลง และภาษาญี่ปุ่น 3 เพลง นอกจากนี้ยังมีรายการวาไรตี้แรกของเดย์ซิกซ์คือ DAY6 Real Trip <DAYOFF> in Jeju
มิวสิกวิดีโอ

| ชื่อ> ภาษาเกาหลี | ปี> ภาษาเกาหลี | ผู้กำกับ> ภาษาเกาหลี | อ้างอิง> ภาษาเกาหลี |
| --- | --- | --- | --- |
| "Congratulations" | 2015 | Naive Creative Production |  |
| "Letting Go" (놓아 놓아 놓아) | 2016 | VM Project Architecture |  |
| "I Wait" (아 왜) | 2017 | Naive Creative Production |  |
| "You Were Beautiful" (예뻤어) | 2017 | Naive Creative Production |  |
| "How Can I Say" (어떻게 말해) | 2017 | Naive Creative Production |  |
| "I'm Serious" (장난 아닌데) | 2017 | Naive Creative Production |  |
| "Dance Dance" | 2017 | Naive Creative Production |  |
| "I Smile" (반드시 웃는다) | 2017 | Naive Creative Production |  |
| "Hi Hello" | 2017 | Naive Creative Production |  |
| "Dear My Day" | 2017 | — |  |
| "What Can I Do" (좋은걸 뭐 어떡해) | 2017 | Naive Creative Production |  |
| "I Loved You" | 2017 | Naive Creative Production |  |
| "When You Love Someone" (그렇더라고요) | 2017 | Naive Creative Production |  |
| "All Alone" (혼자야) | 2017 | Naive Creative Production |  |
| "I Like You" (좋아합니다) | 2017 | Naive Creative Production |  |
| "Shoot Me" | 2018 | Naive Creative Production |  |
| "Beautiful Feeling" | 2018 | INSP (KOINRUSH) |  |
| "Days Gone By" (행복했던 날들이었다) | 2018 | Naive Creative Production |  |
| "Time of Our Life" (한 페이지가 될 수 있게) | 2019 | Etui Collective |  |
| "Sweet Chaos" | 2019 | AVLE Studio Creative Production |  |
| "Zombie" | 2020 | Naive Creative Production |  |
ภาษาญี่ปุ่น
| "If" (また逢えたら) | 2018 | Digipedi |  |
| "Stop The Rain" | 2018 | Digipedi |  |
| "Breaking Down" | 2018 | Digipedi |  |
รายการวาไรตี้

| ปี | ชื่อ | ช่องทางเผยแพร่ | หมายเหตุ | อ้างอิง |
| --- | --- | --- | --- | --- |
| 2019 | DAY6 Real Trip <DAYOFF> in Jeju | V Live+ |  |  |
ร่ม

สำหรับบริเวณที่แดดส่องไม่ถึง ดูที่ ร่ม (เงา)
ร่มหลากสี

ร่ม เป็นเครื่องใช้สำหรับกันแดดกันฝน มีด้ามยาวสำหรับถือ และส่วนบนเป็นแผ่นโค้ง ขอบกลมเหมือนดอกเห็ด ทำจากกระดาษหรือผ้า ลักษณะเฉพาะที่สำคัญของร่มคือ สามารถหุบเก็บได้ จึงพกพาได้สะดวก ลักษณนามว่า คัน
ประวัติ

ร่มที่เรียกว่า Umbrella มีรากศัพท์มาจากคำว่า Umbra ซึ่งเป็นภาษาละติน แปลว่า "บังแดด" เกิดขึ้น เมื่อราว 3,400 ปีก่อน ในดินแดนเมโสโปเตเมีย ซึ่งเป็นดินแดนที่ร้อนระอุตลอดทั้งปี จึงมีการใช้ร่มบังแดด
ชาวกรีกได้รับเอาวัฒนธรรมการกางร่มมาจากอียิปต์ ซึ่งเชื่อกันว่า ท้องฟ้าคือร่างกายของเทพธิดานามว่า "นัต" ซึ่งปกคลุมโลกดุจร่มอันมหึมา มนุษย์จึงได้คิดสร้างร่มขึ้นไว้เป็นตัวแทนของเทพธิดานัต เพื่อใช้ปกป้องคุ้มครองผู้ที่อยู่ใต้ร่มเงา ผู้ที่จะกางร่มได้นั้นจะต้องเป็นผู้ที่มีอำนาจเท่านั้น
จนถึงคริสต์ศตวรรษที่ 18 ผู้ที่กางร่มส่วนใหญ่ก็ยังคงเป็นผู้หญิง เพราะเนื่องจากว่าผู้ชายกลัวที่จะโดนสบประมาทว่าอ่อนแอ จึงไม่ค่อยมีใครนิยมกางร่มเท่าใดนัก จนในปี ค.ศ.1750 โจนาส แฮนเวย์ ชายชาวอังกฤษ เป็นชายคนแรกที่ลุกขึ้นมาพกร่ม ท่ามกลางเสียงเย้ยหยันของคนรอบข้าง แต่เขาไม่สนใจ และยังยืนยันว่าจะพกร่มต่อไป จนกระทั่งการพกร่มเป็นที่ยอมรับของคนอังกฤษไม่ว่าจะเป็นหญิงหรือชายก็ตาม จนกระทั่งถึงทุกวันนี้
ได้มีการจดบันทึกทางประวัติศาสตร์ไว้ว่า ร่มขนาดใหญ่ที่ใช้บังแดด (sun protecting Parasol) มีต้นกำเนิดมาจากชาวอียิปต์โบราณ เมื่อประมาณ 3,500 ปีมาแล้ว โดยเริ่มแรกนั้นจะใช้ใบปาล์มติดกับแกนถือและใช้กันเฉพาะในกลุ่มขุนนางสังคมชั้นสูง กลุ่มผู้นำศาสนา และพระบรมวงศานุวงศ์เท่านั้น ในช่วงเวลาดังกล่าวร่มถูกมองเป็นสัญลักษณ์และกลุ่มขุนนางสังคมชั้นสูงจะมีวัฒนธรรมความเชื่อว่าต้องมีผิวสีขาวซีด ไม่โดนแดด
ลักษณะของร่ม

ร่มประกอบด้วยส่วนสำคัญ 3 ส่วน คึอ ส่วนด้าม ส่วนตัวร่ม และส่วนซี่ร่ม
ด้ามร่ม ทำจากวัสดุยาว สำหรับยึดตัวร่ม และเป็นด้ามจับ ส่วนปลายจึงมักทำให้มีขนาดใหญ่ หรืองอโค้ง เพื่อจับได้สะดวก มีทั้งที่ทำจากโลหะ และไม้
ตัวร่ม ทำจากกระดาษอาบน้ำยากันฝน และผ้าชนิดที่กันฝนได้ (เรียกทั่วไปว่า ผ้าร่ม) แผ่เป็นวงกลม ยึดวางอยู่บนซี่ร่ม หรือโครงร่ม
ซี่ร่ม ซี่ร่มเป็นส่วนสำคัญของร่ม ที่ทำให้ร่มพับเก็บได้ มีขนาดเล็กยึดต่อกันเป็นท่อนๆ พับเข้าออกได้ บ้างก็ เป็นแบบท่อนเดียว หุบร่มได้อย่างเดียว บ้างก็เป็นแบบสองท่อน หุบร่มแล้ว ยังพับซ้อนลงไปได้อีก ทำให้เมื่อพับแล้วมีขนาดกะทัดรัด พกพาสะดวก
ร่มชนิดต่างๆ

ร่มที่ใช้กันโดยทั่วไป เป็นร่มกันแดดกันฝน สำหรับใช้คนเดียว หรือสองคนเป็นอย่างมาก สามารถกันแดด และกันฝนได้ แต่นอกจากนี้ ยังมีร่มสำหรับใช้ประโยชน์อื่นๆ เช่น
ร่มชายหาด : เป็นร่มขนาดใหญ่ มีด้ามยาวและใหญ่ ปักไว้ตามชายหาด สำหรับกันแดดให้นักท่องเที่ยวขณะนอนบนชายหาด
ร่มแม่ค้า : เป็นร่มขนาดใหญ่ เช่นเดียวกับร่มชายหาด มักใช้กันแดดกันฝนตามแผงขายของในตลาดนัด ริมทางเท้า หรือในที่ต่างๆ ใช้ปักในแท่นที่หนัก เพื่อกันล้ม
ร่มสนามกอล์ฟ เป็นร่มสำหรับใช้ถือ มีขนาดใหญ่และด้ามยาวกว่าร่มปกติเล็กน้อย มีระบบลู่ลมเพื่อให้ ก้านร่มไม่หักเมื่อต้องเจอกับลมแรงที่สนามกอล์ฟ
ร่มพับ เป็นร่มที่มีขนาดเล็ก น้ำหนักเบา พกพาง่าย สามารถพับเก็บได้ มักใช้สำหรับการพกพาเพื่อกันแดดและฝน
การใช้งานอื่นๆ

ปัจจุบันมีการใช้ร่มเพื่อประโยชน์อื่นๆ นอกเหนือจากการใช้กันแดดกันฝน เช่น ใช้ประดับในสวน ตกแต่งบ้าน ร่มขนาดเล็กสำหรับแปรอักษร ร่มติดข้อความโฆษณาสินค้า
ดูเพิ่ม

ฉัตร
กลด
ร่มชูชีพ
มุมประกอบสองมุมฉาก

α และ β เป็นมุมประกอบสองมุมฉาก
มุมประกอบสองมุมฉากคู่หนึ่ง
มุมประกอบสองมุมฉาก หมายถึงมุมคู่หนึ่งที่มีขนาดรวมกันเท่ากับ 180 องศา มุมดังกล่าวไม่จำเป็นต้องมีด้านประกอบร่วมกัน แต่ถ้ามุมทั้งสองมีด้านประกอบร่วมกันหนึ่งด้าน (มุมอยู่ติดกัน นั่นคือมีจุดยอดเดียวกัน) ด้านที่ไม่ประกอบร่วมกันจะวางตัวเป็นเส้นตรง มุมประกอบเพิ่มของมุมขนาด x องศาคือมุมขนาด 180 − x องศา ตัวอย่างเช่น มุมประกอบเพิ่มของมุมขนาด 135 องศาคือมุมขนาด 45 องศา เป็นต้น มุมประกอบสองมุมฉากไม่จำเป็นต้องอยู่บนเส้นตรงเดียวกัน สามารถอยู่ที่ใดก็ได้ ตัวอย่างเช่น มุมภายในที่อยู่ติดกันของรูปสี่เหลี่ยมด้านขนานเป็นมุมประกอบสองมุมฉาก
อัตราส่วนตรีโกณมิติ

ฟังก์ชันไซน์ของแต่ละมุมของมุมประกอบสองมุมฉากจะเท่ากันเสมอ ส่วนฟังก์ชันโคไซน์และฟังก์ชันแทนเจนต์ (ยกเว้นค่าไม่นิยาม) จะเท่ากันในขนาดแต่มีเครื่องหมายตรงข้าม
\sin 45^{\circ }={\tfrac {\sqrt {2}}{2}};\;\sin 135^{\circ }={\tfrac {\sqrt {2}}{2}}
\cos 45^{\circ }={\tfrac {\sqrt {2}}{2}};\;\cos 135^{\circ }=-{\tfrac {\sqrt {2}}{2}}
\tan 45^{\circ }=1;\;\tan 135^{\circ }=-1
สมบัติในเรขาคณิต

กำหนดให้เส้นตรงสองเส้นตัดกัน มุมที่อยู่ติดกันแต่ละคู่เป็นมุมประกอบสองมุมฉาก
กำหนดให้เส้นขนานหนึ่งคู่ มีเส้นตรงหนึ่งเส้นตัดขวาง มุมภายในที่เกิดขึ้นเป็นมุมประกอบสองมุมฉากซึ่งกันและกัน
มุมภายในและมุมภายนอก (ที่เกิดจากการต่อด้านออกไป) บนจุดยอดเดียวกันของรูปหลายเหลี่ยมเป็นมุมประกอบสองมุมฉาก
มุมภายในที่อยู่ติดกันของรูปสี่เหลี่ยมด้านขนานเป็นมุมประกอบสองมุมฉาก
มุมภายในที่อยู่ตรงข้ามของรูปสี่เหลี่ยมวงกลมล้อมเป็นมุมประกอบสองมุมฉาก
ดูเพิ่ม

มุมประกอบมุมฉาก
แหล่งข้อมูลอื่น

Animated demonstration - Interactive applet and explanation of the characteristics of supplementary angles.
Angle definition pages with interactive applets that are also useful in a classroom setting. Math Open Reference
รายชื่อประเทศเรียงตามดุลบัญชีเดินสะพัด

ด้านล่างนี้เป็นรายชื่อประเทศโดยดุลบัญชีเดินสะพัด ซึ่งเป็นข้อมูลจากเดอะเวิลด์แฟกต์บุ๊ก เมื่อปี ค.ศ. 2015
| อันดับ | ประเทศ | ดุลบัญชีเดินสะพัด (พันล้าน ดอลลาร์สหรัฐ) | ปี |
| --- | --- | --- | --- |
| 1 |  จีน | 293.200 | 2015 |
| 2 |  เยอรมนี | 285.200 | 2015 |
| 3 |  ญี่ปุ่น | 137.500 | 2015 |
| 4 |  เกาหลีใต้ | 105.900 | 2015 |
| 5 |  เนเธอร์แลนด์ | 80.990 | 2015 |
| 6 |  ไต้หวัน | 76.170 | 2015 |
| 7 |  สวิตเซอร์แลนด์ | 75.820 | 2015 |
| 8 |  รัสเซีย | 65.800 | 2015 |
| 9 |  สิงคโปร์ | 57.560 | 2015 |
| 10 |  อิตาลี | 38.740 | 2015 |
| 11 |  นอร์เวย์ | 35.040 | 2015 |
| 12 |  ไทย | 34.820 | 2015 |
| 13 |  สวีเดน | 29.190 | 2015 |
| 14 |  เดนมาร์ก | 20.280 | 2015 |
| 15 |  สเปน | 16.480 | 2015 |
| 16 |  คูเวต | 13.890 | 2015 |
| 17 |  สหรัฐอาหรับเอมิเรตส์ | 13.550 | 2015 |
| 18 |  ออสเตรีย | 13.460 | 2015 |
| 19 |  อิสราเอล | 12.270 | 2015 |
| 20 |  มาเก๊า | 12.110 | 2015 |
ยูริกะ ฮิโนะ

ยูริกะ ฮิโนะ เกิดเมื่อวันที่ 16 มกราคม ค.ศ. 1963 ที่จังหวัดคานางาวะ ประเทศญี่ปุ่น เป็นนักพากย์หญิง
ผลงาน > อนิเมะ

Koram in A Tree of Palme
Sato in Ayakashi
Emi in Baki the Grappler
Sara in New Fist of the North Star
Kurogane in Bleach
Catherine in Submarine 707R
Mei Terumi in Naruto Shippuuden
ผลงาน > ภาพยนตร์

Dr. Cameron in Biohazard 4D Executer
Bianca in Dōbutsu no Mori, the film adaptation of the Animal Crossing video game series.
Artemis in Saint Seiya Heaven Chapter: Overture
Mei Terumi in The Last: Naruto the Movie
ผลงาน > วิดีโอเกม

Nohime in Sengoku Basara
Mei Terumi in Naruto games
ผลงาน > การพากย์ > การแสดงสด

Julianne Moore
The End of the Affair (Sarah Miles)
The Forgotten (Telly Paretta)
Freedomland (Brenda Martin)
Savage Grace (Barbara Baekeland)
Blindness (Doctor's Wife)
A Single Man (Charlotte (Charley))
Don Jon (Esther)
The Hunger Games: Mockingjay – Part 1 (President Alma Coin)
Non-Stop (Jen Summers)
The Hunger Games: Mockingjay – Part 2 (President Alma Coin)
Famke Janssen
Deep Rising (2000 TV Asashi edition) (Trillian St. James)
X-Men (Dr. Jean Grey)
Nip/Tuck (Ava Moore)
X2 (Jean Grey / Phoenix)
X-Men: The Last Stand (Jean Grey / Phoenix)
Hansel & Gretel: Witch Hunters (Muriel)
The Wolverine (Jean Grey)
A Fighting Man (Diane Schuler)
X-Men: Days of Future Past (Jean Grey)
Ingrid Bergman
Casablanca (PDDVD edition) (Ilsa Lund)
For Whom the Bell Tolls (PDDVD edition) (María)
Gaslight (PDDVD edition) (Paula Alquist Anton)
Spellbound (PDDVD edition) (Dr. Constance Petersen)
Joan of Arc (PDDVD edition) (Joan of Arc)
Under Capricorn (PDDVD edition) (Lady Henrietta Flusky)
Winona Ryder
Bram Stoker's Dracula (Mina Harker / Elisabeta)
The Age of Innocence (May Welland)
Little Women (Josephine "Jo" March)
Alien: Resurrection (Annalee Call)
Mr. Deeds (Babe Bennett)
Kate Winslet
Sense and Sensibility (Marianne Dashwood)
Jude (Sue Bridehead)
Titanic (Rose DeWitt Bukater)
Iris (Young Iris Murdoch)
Adaptation (Valerie Thomas (Tilda Swinton))
Baby's Day Out (Laraine Cotwell (Lara Flynn Boyle))
Bates Motel (Norma Louise Bates (Vera Farmiga))
Coco Before Chanel (Émilienne d’Alençon (Emmanuelle Devos))
Damage (Anna Barton (Juliette Binoche))
Desperate Housewives (Gabrielle Solis (Eva Longoria))
Envy (Debbie Dingman (Rachel Weisz))
Harem Suare (Safiye (Marie Gillain))
The Matrix (Trinity (Carrie-Anne Moss))
The Matrix Reloaded (Trinity (Carrie-Anne Moss))
The Matrix Revolutions (Trinity (Carrie-Anne Moss))
Pompeii (Aurelia (Carrie-Anne Moss))
Seven (1998 Fuji TV edition) (Tracy Mills (Gwyneth Paltrow))
Sophie's Choice (2013 Blu-ray edition) (Zofia "Sophie" Zawistowski (Meryl Streep))
True Detective (season 2) (Jordan Semyon (Kelly Reilly))
ผลงาน > การพากย์ > แอนิเมชั่น

Alvin and the Chipmunks (Jeanette)
Bee Movie (Vanessa Bloome)
Brandy & Mr. Whiskers (Cheryl and Meryl)
แหล่งข้อมูลอื่น

ยูริกะ ฮิโนะ  ที่เครือข่ายข่าวอนิเมะ
รัฐพิธีเปิดประชุมรัฐสภาไทย

รัฐพิธีเปิดประชุมรัฐสภาไทยครั้งแรก เมื่อวันที่ 10 ธันวาคม พ.ศ. 2476
รัฐพิธีเปิดประชุมรัฐสภาไทย เป็นพิธีที่รัฐสภาหรือสภานิติบัญญัติแห่งชาติจัดขึ้นหลังมีการเลือกตั้งและสรรหาสมาชิกสภาเสร็จสิ้นลงและมีการเรียกประชุมสภาสมัยสามัญขึ้นครั้งแรก ปัจจุบันมีการกำหนดไว้ในรัฐธรรมนูญแห่งราชอาณาจักรไทย พุทธศักราช 2560 มาตรา 122 ว่า “พระมหากษัตริย์ทรงเรียกประชุมรัฐสภา ทรงเปิดและทรงปิดประชุม พระมหากษัตริย์จะเสด็จพระราชดําเนินมาทรงทํารัฐพิธีเปิดประชุมสมัยประชุมสามัญประจําปีครั้งแรกด้วยพระองค์เอง หรือจะโปรดเกล้าโปรดกระหม่อมให้พระรัชทายาทซึ่งทรงบรรลุนิติภาวะแล้ว หรือผู้ใดผู้หนึ่ง เป็นผู้แทนพระองค์ มาทํารัฐพิธีก็ได้”
รูปแบบพิธี

เมื่อมีกำหนดการรัฐพิธีจากสำนักพระราชวังให้กำหนดจัด ณ ท้องพระโรง พระที่นั่งอนันตสมาคม สมาชิกสภาผู้แทนราษฎร สมาชิกวุฒิสภา หรือสมาชิกของสภาอื่นที่เทียบเท่า คณะรัฐมนตรี หรือคณะผู้ปกครองประเทศในขณะนั้น พร้อมด้วยคณะทูตานุทูตที่มาเฝ้าทูลละอองธุลีพระบาททุกคนแต่งกายด้วยเครื่องแบบเต็มยศรอเฝ้าทูลละอองธุลีพระบาทที่ท้องพระโรงหน้า หน้าพระวิสูตร (ม่าน) เมื่อพระบาทสมเด็จพระเจ้าอยู่หัวเสด็จพระราชดำเนินมาถึงพระที่นั่งอนันตสมาคม เสด็จผ่านท้องพระโรงไปทางหลัง แล้วเสด็จขึ้นประทับเหนือพระที่นั่งพุดตานกาญจนสิงหาสน์  ภายใต้นพปฏลมหาเศวตฉัตรภายในพระวิสูตร จากนั้น มหาดเล็กรัวกรับ ชาวม่านไขพระวิสูตร (รูดม่านเก็บ) ชาวพนักงานประโคมกระทั่งแตรมโหระทึก ทหารกองเกียรติยศถวายเคารพ แตรวงบรรเลงเพลงสรรเสริญพระบารมี เมื่อสุดเสียงประโคมแล้ว พระบาทสมเด็จพระเจ้าอยู่หัวพระราชทานพระราชดำรัสเปิดประชุมรัฐสภา เมื่อสิ้นพระราชดำรัสแล้ว มหาดเล็กรัวกรับให้สัญญาณ ชาวม่านปิดพระวิสูตร ประโคมและบรรเลงเพลงเกียรติยศเช่นเดียวกับเมื่อเสด็จออก เป็นอันเสร็จพิธี จากนั้นจึงเริ่มดำเนินการประชุมสภาขึ้นได้
ทั้งนี้ หากมิได้ประกอบพิธี ณ พระที่นั่งอนันตสมาคม กำหนดการรัฐพิธีจะปรับรูปแบบพิธีให้เป็นไปตามข้างต้นโดยอนุโลม เช่น รัฐพิธีในปี พ.ศ. 2549 ได้ประกอบพิธี ณ หอประชุมกองทัพเรือ ได้ให้ประธานสมัชชาแห่งชาติได้กราบบังคมทูลรายงานก่อนที่สมเด็จพระบรมโอรสาธิราช เจ้าฟ้ามหาวชิราลงกรณ สยามกุฎราชกุมารทรงมีพระราชดำรัสในพระปรมาภิไธยพระบาทสมเด็จพระมหาภูมิพลอดุลยเดชมหาราช บรมนาถบพิตรแก่ผู้ที่เฝ้าในที่ประชุมนั้น
ภายหลังการปิดปรับปรุงพระที่นั่งอนันตสมาคมในปี พ.ศ. 2560 เป็นต้นมา ได้ประกอบรัฐพิธีในปี พ.ศ. 2562  และปี พ.ศ. 2566 โดยกำหนดการได้ระบุให้สมาชิกสภาและข้าราชการผู้เข้าเฝ้าแต่งกายชุดปกติขาว ไม่มีการไขพระวิสูตรและประโคมกระทั่งแตรมโหระทึก
คลังภาพ

รัฐพิธีเปิดประชุมรัฐสภาไทยครั้งแรก เมื่อวันที่ 10 ธันวาคม พ.ศ. 2476
รัฐพิธีเปิดประชุมรัฐสภาไทยครั้งแรกในรัชสมัยพระบาทสมเด็จพระเจ้าอยู่หัวอานันทมหิดล เมื่อวันที่ 1 มิถุนายน พ.ศ. 2489
รัฐพิธีเปิดประชุมรัฐสภาไทยครั้งแรกในรัชสมัยพระบาทสมเด็จพระมหาภูมิพลอดุลยเดชมหาราช เมื่อวันที่ 1 มิถุนายน พ.ศ. 2493
รัฐพิธีเปิดประชุมรัฐสภาไทยครั้งแรกในรัชสมัยพระบาทสมเด็จพระวชิรเกล้าเจ้าอยู่หัว เมื่อวันที่ 24 พฤษภาคม พ.ศ. 2562
รัฐพิธีเปิดประชุมรัฐสภาไทย เมื่อวันที่ 10 ธันวาคม พ.ศ. 2476
มุมรับภาพ

มุมรับภาพ (angle of view) คือมุมที่แสดงขอบเขตของการมองทิวทัศน์ที่บันทึกในภาพถ่ายที่ถ่ายโดยกล้องถ่ายภาพ โดยทั่วไปจะแสดงเป็นหน่วยองศา บางครั้งก็ใช้ในความหมายเดียวกับคำ ขอบเขตภาพ (field of view) ซึ่งเป็นคำใช้ในการมองเห็นทั่วไป ในขณะที่มุมรับภาพจะใช้เมื่อพูดถึงกล้องถ่ายภาพ
การคำนวณมุมรับภาพ

มุมรับภาพของกล้องถ่ายภาพเป็นฟังก์ชันของค่าสามค่า ได้แก่:
ขนาดของพื้นผิวภาพ เช่น ฟิล์มถ่ายภาพ หรือเซนเซอร์รูปภาพที่ใช้
ความยาวโฟกัสของเลนส์ถ่ายภาพ ที่ฉายภาพลงบนพื้นผิวภาพ
ระดับความบิดเบี้ยวของเลนส์
สำหรับเลนส์ที่ปราศจากความบิดเบี้ยว มุมรับภาพจะถูกกำหนดโดยขนาดของฟิล์มและเซนเซอร์ทางแสงและความยาวโฟกัสของเลนส์
การวัดค่ามุมรับภาพมี 3 วิธี ดังนี้:
มุมมองแนวนอน (จากขอบด้านซ้ายของกรอบถึงขอบด้านขวา)
มุมมองแนวตั้ง (จากขอบบนของกรอบถึงขอบล่าง)
มุมรับภาพแนวทแยง (จากมุมหนึ่งของกรอบถึงมุมตรงข้าม)
สำหรับเลนส์ที่ไม่มีการบิดเบี้ยว มุมรับภาพ  \alpha  สามารถคำนวณจากขนาดของฟิล์มหรือเซนเซอร์รูปภาพ  d และความยาวโฟกัสยังผล ƒ ได้ดังนี้
โดยทั่วไปความยาวโฟกัสยังผลมักจะเท่ากับความยาวโฟกัสมาตรฐาน F แต่ในการถ่ายภาพขยายนั้นมักจะต้องคำนึงถึงกำลังขยาย m ด้วย โดยความสัมพันธ์จะเป็นดังนี้
ขนาดของฟิล์มหรือเซนเซอร์รูปภาพตามแนวเส้นทแยงมุมหาได้จากการใช้ทฤษฎีบทพีทาโกรัส กับขนาดแนวนอนและแนวตั้งดังนี้
โดยที่ h คือขนาดแนวนอน และ v คือขนาดแนวตั้ง
มุมรับภาพกับประเภทของเลนส์

มุมรับภาพของเลนส์ชนิดต่าง ๆ
เลนส์มุมกว้างพิเศษหรือ เลนส์ตาปลา - มุมรับภาพกว้างถึง 180° (หรืออาจกว้างกว่านั้น)
เลนส์มุมกว้าง - โดยทั่วไป 100° ถึง 60°
เลนส์มาตรฐาน - โดยทั่วไป 50° ถึง 25°
เลนส์ถ่ายไกล - โดยทั่วไป 15° ถึง 10°
เลนส์ถ่ายไกลพิเศษ - โดยทั่วไป 8° ถึง 1°
เลนส์ซูม - สามารถเปลี่ยนความยาวโฟกัสและปรับมุมรับภาพโดยอัตโนมัติได้โดยไม่ต้องเปลี่ยนเลนส์
เลนส์ถ่ายไกล จะขยายวัตถุและจับภาพวัตถุที่อยู่ไกล แต่เนื่องจากช่วงความชัดตื้น ขอบเขตที่อยู่ในโฟกัสจึงแคบ ในทางกลับกัน เลนส์มุมกว้างมีแนวโน้มที่จะขยายระยะทางไปยังเป้าหมาย และเนื่องจากช่วงความชัดลึก ขอบเขตที่อยู่ในโฟกัสจึงกว้าง เหมาะสำหรับการถ่ายภาพแบบโฟกัสชัดลึก
นอกจากนี้ เมื่อใช้เลนส์มุมกว้าง การบิดเบี้ยวของมุมมองใกล้ไกลก็มีแนวโน้มที่จะเกิดขึ้นเมื่อวัตถุไม่ได้หันเข้าหาวัตถุโดยตรง ตัวอย่างเช่น หากมองขึ้นไปบนอาคารด้วยเลนส์มุมกว้างแล้วถ่ายภาพ จะพบว่าอาคารดูเรียวลงเมื่อสูงขึ้น ในทางกลับกัน เมื่อถ่ายภาพในสภาวะเดียวกันโดยใช้เลนส์มาตรฐาน มุมรับภาพจะแคบ ดังนั้นพื้นที่ที่พอดีกับกรอบจึงแคบ และการบิดเบี้ยวของมุมมองจะไม่เกิดขึ้นมากเท่ากับการใช้เลนส์มุมกว้าง
ชนิดเลนส์ที่แตกต่างกันต้องการระยะห่างไปยังวัตถุที่แตกต่างกันเพื่อจับภาพวัตถุที่มีขนาดเท่ากัน ดังนั้น การเปลี่ยนมุมรับภาพจึงเป็นการเปลี่ยนการบิดเบี้ยวของมุมมองใกล้ไกลโดยทางอ้อมไปด้วย ซึ่งส่งผลให้สัดส่วนขนาดระหว่างวัตถุเป้าหมายกับสิ่งที่อยู่ในฉากหน้าเปลี่ยนแปลงไปด้วย
| --- | --- |
 เลนส์ 28 มม.:  เลนส์ 50 มม.
 เลนส์ 70 มม.:  เลนส์ 210 มม.
มุมรับภาพ มักจะสับสนกับคำว่า มุมครอบคลุมภาพ (angle of coverage) ซึ่งหมายถึงมุมของการฉายภาพจากเลนส์ไปยังระนาบโฟกัส นี่เป็นคำที่มีความหมายเฉพาะในการถ่ายภาพด้วยกล้องทิวทัศน์เท่านั้น เนื่องจากภาพของเลนส์ในกล้องทิวทัศน์เป็นวงกลม จึงต้องฉายภาพเป็นวงกลมให้ใหญ่กว่าขนาดของฟิล์ม ในกล้องที่ระยะห่างระหว่างเลนส์กับฟิล์มคงที่ ภาพที่ฉายจากเลนส์จะไม่เบี่ยงเบนไปจากระนาบการถ่ายภาพ และภาพจะฉายลงบนพื้นผิวทั้งหมดเสมอ ดังนั้นจึงไม่ต้องกังวลเกี่ยวกับมุมครอบคลุมภาพ
เลนส์ตาปลาที่ถ่ายภาพวงกลมเป็นตัวอย่างของมุมครอบคลุมภาพที่แคบกว่าปกติ มุมรับภาพของเลนส์ตาปลาแบบกรอบวงกลมเกือบจะเท่ากับเลนส์ตาปลาแบบเต็มกรอบ แต่มุมของภาพที่ฉายลงบนฟิล์มจะแคบกว่า ทำให้ได้ภาพแบบวงกลมและไม่ใช้ฟิล์มทั้งหมด
มุมรับภาพของเลนส์ที่พบบ่อย

ตารางด้านล่างแสดงรายการความยาวโฟกัสของเลนส์สำหรับกล้องดีเอสแอลอาร์ เต็มขนาด 35 มม. ที่ใช้เซนเซอร์รูปภาพขนาดเดียวกับฟิล์ม 35 มม.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ความยาวโฟกัส (มม.) | 14 | 20 | 24 | 28 | 35 | 50 | 85 | 100 | 105 | 135 | 180 | 200 | 300 | 400 | 500 | 600 | 800 | (1200) |
| เส้นทแยงมุม (°) | 114.2 | 94.5 | 84.1 | 75.4 | 63.4 | 46.8 | 28.6 | 24.4 | 23.3 | 18.2 | 13.7 | 12.36 | 8.25 | 6.19 | 4.96 | 4.13 | 3.10 | (2.07) |
| แนวตั้ง (°) | 81.2 | 61.9 | 53.1 | 46.4 | 37.8 | 27.0 | 16.1 | 13.7 | 13.0 | 10.2 | 7.63 | 6.87 | 4.58 | 3.44 | 2.75 | 2.29 | 1.72 | (1.15) |
| แนวนอน (°) | 104.3 | 84.0 | 73.7 | 65.5 | 54.4 | 39.6 | 23.9 | 20.4 | 19.5 | 15.2 | 11.4 | 10.29 | 6.87 | 5.15 | 4.12 | 3.44 | 2.58 | (1.72) |
ในคอมพิวเตอร์กราฟิกส์สามมิติ

การแสดงผลภาพคอมพิวเตอร์กราฟิกส์สามมิติ ต้องทำการฉายภาพของโมเดลสามมิติลงไปยังหน้าจอสองมิติ ซึ่งจะเกี่ยวข้องกับชุดการคำนวณทางคณิตศาสตร์ ดังนั้น มุมมองของภาพกราฟิกส์สามมิติ จึงสามารถเปลี่ยนได้ง่ายตามการตั้งค่า มุมรับภาพจะแสดงด้วยความยาวโฟกัสของเลนส์สมมติโดยจะขึ้นอยู่กับซอฟต์แวร์ที่ใช้ นอกจากนี้ยังสามารถทำมุมรับภาพได้ตั้งแต่ 90° ขึ้นไป และสามารถสร้างภาพคล้ายเลนส์ตาปลาได้อย่างง่ายดาย